आज इतिहास के पन्नो को पलटने पर दूसरी जो सबसे बड़ी बात दिखती है वह है आयरन लेडी यानी भारत रत्न श्रीमति इंदिरा गांधी जी के बारे में । आज इंदिरा गाँधी को सिर्फ़ इस कारण नहीं जाना जाता कि वह पंडित जवाहरलाल नेहरू की बेटी थीं बल्कि इंदिरा गाँधी अपनी प्रतिभा और राजनीतिक दृढ़ता के लिए ‘विश्वराजनीति’ के इतिहास में जानी जाती हैं और इंदिरा गाँधी को आयरन लेडी यानी ‘लौह-महिला’ के नाम से संबोधित किया जाता है। ये भारत की प्रथम महिला प्रधानमंत्री थीं । आज ही के दिन उन्हें गोली मारकर हत्या कर दी गई थी । हत्या की वजह ऑपरेशन ब्लू स्टार के बाद उपजे तनाव के बीच दो सिख अंगरक्षकों ने उनकी गोली मार कर हत्या कर दी थी। इंदिरा गांधी की हत्या के बाद देश मे जबरदस्त हिंसा भड़क गई थी । इंदिरा गांधी की हत्या के बाद सिखों को निशाना बनाया गया । हिंसक झड़पों में कई बेगुनाह सिख मारे गए और उनके घरों और उनकी दुकानों को आग के हवाले कर दिया गया था । खैर यह एक आवेश था अपने नेता के लिए लेकिन हिंसा का जबाब हिंसा कतई नही होता ।